Heavy Rain

Το Heavy Rain είναι δραματικό νεο-νουάρ βιντεοπαιχνίδι δράσης περιπέτειας που αναπτύχθηκε από την Quantic Dream και εκδόθηκε από την Sony Computer Entertainment αποκλειστικά για το PlayStation 3, τον Φεβρουάριο του 2010.Το παιχνίδι είναι φιλμ νουάρ θρίλερ, που εστιάζει στις πράξεις ενός κατά συρροή δολοφόνου, στον οποίο έχει δοθεί το ψευδώνυμο Origami Killer, ο οποίος πνίγει τα θύματα του στο νερό της βροχής. Ο παίκτης αλληλεπιδρά με το παιχνίδι μέσω γεγονότων γρήγορου χρόνου (quicktime events) τα οποία εμφανίζουν κουμπιά που πρέπει να πατηθούν προκειμένου να πραγματοποιηθεί μία δράση. Οι αποφάσεις του παίκτη και οι επιλογές του επηρεάζουν άμεσα το παιχνίδι και μερικές έχουν ως κατάληξη τον θάνατο μερικών από τους πρωταγωνιστές και έτσι το παιχνίδι μπορεί να έχει διαφορετικό τέλος κάθε φορά που παίζεται. Οι τερματισμοί του παιχνιδιού είναι 17.Το Heavy Rain σημείωσε κριτική και εμπορική επιτυχία, κερδίζοντας πολλαπλά βραβεία Παιχνιδιού της Χρονιάς και πουλώντας περισσότερα από 3 εκατομμύρια αντίγραφα. Μία ομώνυμη ταινία βρίσκεται αυτή τη στιγμή σε ανάπτυξη. Το Μάρτιο του 2016, το παιχνίδι επανακυκλοφόρησε μόνο του και στο πακέτο Quantic Dream Collection μαζί με το Beyond: Two Souls, με βελτιωμένα γραφικά και μεγαλύτερη ανάλυση, για το PlayStation 4. Η Quantic Dream ανακοίνωσε τον Μάιο του 2019, την κυκλοφορία του Heavy Rain για ηλεκτρονικούς υπολογιστές (PC), η οποία κυκλοφόρησε στις 24 Ιουνίου.

 Το παιχνίδι έχει συνολικά τέσσερις χαρακτήρες τους οποίους ο παίκτης ελέγχει έναν την φορά. Ethan Mars (Ίθαν Μάρς): Αρχιτέκτονας που παρουσιάζεται ότι ζει μια πολύ καλή και εύπορη ζωή, με μια γυναίκα που τον αγαπάει και παιδιά που τον λατρεύουν. Όλα αυτά αλλάζουν όταν ο πρωτότοκος γιος του σκοτώνεται και εκείνος πέφτει σε κώμα για δύο χρόνια. Αφότου ξυπνήσει, η ζωή του είναι παραπάνω από διαλυμένη, επειδή χωρίζει με την γυναίκα του και ζει σε ένα πολύ παλαιό και κατεστραμμένο σπίτι. Scott Shelby (Σκότ Σέλμπυ): Ιδιωτικός ερευνητής που βοηθάει τα θύματα των οικογενειών από τις δολοφονίες του Origami Killer. Είναι έξυπνος, πάσχει από Άσθμα και ζει λιτά. Norman Jayden (Νόρμαν Τζέιντεν): Πράκτορας του FBI και εθισμένος σε ένα πλασματικό ναρκωτικό που λέγεται Triptocaine. Σε κάποια φάση του παιχνιδιού προσπαθεί να το κόψει και υποφέρει από τα συμπτώματα της ανάκλησης. Είναι έξυπνος και χρησιμοποιεί μια συσκευή που ονομάζεται ARI και μπορεί να ερευνήσει τις σκηνές του εγκλήματος με πολύ αποτελεσματικό τρόπο. Madison Paige (Μάντισον Πέιτζ): Μια νέα δημοσιογράφος η οποία πάσχει από βαριά περίπτωση ινσόμνια και δεν μπορεί να κοιμηθεί πουθενά εκτός από μοτέλ. Είναι έξυπνη και σε κάποια στιγμή ερωτεύεται τον Ίθαν. Μια πόλη των Η.Π.Α. βομβαρδίζεται από τις επιθέσεις ενός δολοφόνου με το όνομα "Origami Killer" (μτφρ: Ο δολοφόνος με τα οριγκάμι) επειδή σε κάθε του θύμα αφήνει ένα οριγκάμι. Τα θύματα του είναι παιδιά. Ο Ίθαν Μάρς που ζει μια ζωή πολυτέλειας χάνει τον γιο του σε αυτοκινητιστικό δυστύχημα και από αυτό παθαίνει κατάθλιψη και πέφτει σε κώμα για δύο έτη. Αφού ξυπνήσει από το κώμα του ο γιος του απαγάγεται από τον Origami Killer. Προκειμένου ο Ίθαν να σώσει τον γιο του πρέπει να ολοκληρώσει πέντε δοκιμασίες που έθεσε ο δολοφόνος. Εφόσον ο παίκτης αποφασίσει να τις ολοκληρώσει του στέλνεται μήνυμα με την τοποθεσία του γιου του. Ο Σκότ Σέλμπυ είναι ένας ιδιωτικός ντετέκτιβ που δραστηριοποιείται στα θύματα των δολοφονιών του δολοφόνου Οριγκάμι. Κάνει ανακρίσεις και αναζητά πολλά στοιχεία προκειμένου να διασταυρώσει πράγματα για αυτόν. Ο Νόρμαν Τζέιντεν είναι ομοσπονδιακός πράκτορας και έχει ως σκοπό να λύσει τον γρίφο με τον δολοφόνο και να τον πιάσει. Η Μάντισον Πέιτζ είναι η μόνη που δεν έχει άμεση συμμετοχή ή συμφέρον από την αναζήτηση του Δολοφόνου αλλά συμμετέχει γιατί ερωτεύεται τον Ίθαν. Το παιχνίδι ήταν επιτυχία από όλες τις απόψεις. Έχουν πωληθεί πάνω από τρία εκατομμύρια αντίτυπα του παιχνιδιού. Επίσης το παιχνίδι έχει βγάλει πάνω από 100.000.000$ σε πωλήσεις και έχει κερδίσει πολλά βραβεία, μεταξύ αυτών και τρία Βραβεία Βιντεοπαιχνιδιών BAFTA, συγκεκριμένα στις κατηγορίες καλύτερη μουσική, ιστορία, και τεχνική καινοτομία. Επίσημος ιστότοπος Επίσημη ιστοσελίδα Αρχειοθετήθηκε 2011-02-01 στο Wayback Machine. της Quantic Dream